stanford-oval/wikipedia huggingface dataset:
Timothy Fosu-Mensah

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Evans Timothy Fosu Fosu-Mensah
Syntymäaika: 2. tammikuuta 1998 (ikä 26)
Syntymäpaikka: Amsterdam, Alankomaat
Pelipaikka: puolustaja, puolustava keskikenttä
Seura
Seura: Bayer 04 Leverkusen
Pelinumero: 24
Junioriseurat
2006–2014: Ajax
2014–2016: Manchester United
Seurat
| Vuodet | Seura | O | (M) |
| 2016–2021 | Manchester United | 16 | (0) |
| 2017–2018 | → Crystal Palace | 21 | (0) |
| 2018–2019 | → Fulham | 12 | (0) |
| 2021– | Bayer Leverkusen | 23 | (0) |
Maajoukkue
| 2014–2015 | Alankomaat U17 | 13 | (1) |
| 2015–2017 | Alankomaat U19 | 10 | (0) |
| 2016–2018 | Alankomaat U21 | 5 | (0) |
| 2017– | Alankomaat | 3 | (0) |
 Seurajoukkueuran tilastot kattavat vain kansalliset sarjat, päivitetty 3. tammikuuta 2024.  Maajoukkueuran tilastot päivitetty 3. tammikuuta 2024.
Timothy Fosu-Mensah (s. 2. tammikuuta 1998 Amsterdam) on alankomaalainen jalkapalloilija, joka edustaa Saksan Bundesliigassa pelaavaa Bayer 04 Leverkusenia. Aiemmin hän pelasi Englannissa Manchester Unitedissa ja kausina 2017–2019 muissa seuroissa lainalla. Oikeajalkainen Fosu-Mensah on pelipaikaltaan puolustava keskikenttäpelaaja ja puolustaja.
Ghanalaisia sukujuuria omaava Fosu-Mensah siirtyi Manchester Unitediin vuonna 2014 Ajaxista. Hän teki debyyttinsä seuran edustusjoukkueen paidassa Valioliigassa tammikuussa 2016 tullen vaihdosta kentälle Arsenalia vastaan.
Vuonna 2017 Fosu-Mensah siirtyi vuoden mittaisella lainasopimuksella Crystal Palaceen. Kauden 2018–2019 hän pelasi lainasopimuksella Fulhamissa. Hän pelasi Valioliigassa 49 ottelua, joista 16 ottelua Manchester Unitedin joukkueessa, 21 Crystal Palacessa ja 12 ottelua Fulhamissa.
Tammikuussa 2021 Fosu-Mensah siirtyi saksalaisseura Bayer Leverkuseniin. Hän pelasi kevätkauden aikana kuusi bundesliigaottelua. Vuoden 2023 loppuun mennessä hän on pelannut 23 bundesliigaottelussa, mutta ollut vain kerran avauskokoonpanossa.
Mestarien liigassa Fosu-Mensah on pelannut kaksi ottelua Manchester Unitedin joukkueessa kaudella 2020–2021 sekä kolme ottelua Bayer Leverkusenissa kaudella 2022–2023. Eurooppa-liigassa hän on pelannut Unitedissa yhteensä kuusi ottelua kahdella eri kaudella ja Leverkusenissa kolme ottelua niin ikään kahdella eri kaudella.
Fosu-Mensah on edustanut Alankomaita nuorten maajoukkuetasolla. Alankomaiden A-maajoukkueessa hän pelasi ensimmäisen kerran elokuussa 2017 MM-karsintaottelussa Ranskaa vastaan.
Thérèse Steinmetz

| Thérèse Steinmetz |
| --- | --- |
 Thérèse Steinmetz vuonna 1967
Henkilötiedot
Syntynyt: 17. toukokuuta 1933 (ikä 91) Amsterdam, Alankomaat
Muusikko
Tyylilajit:  popmusiikki 
Levy-yhtiöt:  Philips Records ja Columbia Records 
  [ Muokkaa Wikidatassa ] [ ohje ]  
Thérèse Steinmetz (s. 17. toukokuuta 1933) on alankomaalainen laulaja. Steinmetz opiskeli Alankomaiden konservatoriossa ja esiintyi useissa teatteri-, televisio- ja elokuvarooleissa ennen kuin sai oman tv-ohjelmansa Thérèse vuonna 1966. Steinmetz valittiin sisäisesti edustamaan Alankomaita Eurovision laulukilpailuun 1967. Steinmetz esitti 22. helmikuuta pidetyssä Nationaal Songfestival -karsinnassa kuusi kappaletta, joista "Ring-dinge-ding" valittiin Alankomaiden edustuskappaleeksi. Kansainvälisessä Eurovision laulukilpailussa Steinmetz sijoittui jaetulle 14. sijalle 17 kilpailijan joukosta.
Steinmetz voitti vuonna 1970 Golden Stag Festival -laulukilpailun Romaniassa.
Diskografia > Albumit

Het Songfestival Van Thérèse (1967)
14 Liedjes Van Thérèse (1968)
Thérèse In Het Theater (1970)
Jona, Een TV-Bewerking Van Het Bijbelboek (1971)
Accent Op Thérèse (1972)
Thérèse (1976)
Opus 1 + 3 - Theater Tour De Chant (1979)
Met De Zon Mee (1982)
Nacht Des Balkans (1984)
Close To The Classics (1987)
Amsterdam - Paris (Dialogue Musical) (2016)
Théâtre des Champs-Élysées

Teatterin julkisivu.
Théâtre des Champs-Élysées on teatteri Pariisissa. Se on yksi Pariisin keskeisimpiä konserttipaikkoja. Teatteri muistetaan erityisesti vuonna 1913 tapahtuneesta Igor Stravinskyn Kevätuhrin skandaalimaisesta ensiesityksestä.
Teatteri edustaa Art Deco -tyylisuuntaa ja sen suunnitteli arkkitehti Auguste Perret. Rakennus valmistui vuonna 1913.
Nykyään teatteri toimii Ranskan kansallisorkesterin kotisalina, mutta siellä esitetään myös oopperaa. Teatterin pääjohtajana toimii Dominique Meyer.
Aiheesta muualla

Wikimedia Commonsissa on kuvia tai muita tiedostoja aiheesta .
Terrorcore

Terrorcore, tai lyhyesti terror, on hardcore technon alalaji. Terrorin tyypillinen nopeus on 200-300 BPM. Nykyterrorissa äänimaailma on usein synkkä ja meluisa. Vuosien mittaan bassorummut on kärjistetty säröisemmiksi ja iskevämmiksi. Termi on lähtöisin Hollannin hardcore skenestä, jossa sillä tehdään selvä ero valtavirran hardcoren ja nopeamman tyylin välillä. Muualla vastaavasta nopeasta tyylistä puhuttaessa saatetaan käyttää yleistä termiä hardcore techno.
Artisteja

The Original Gabber
Fuck That
Mindfuck
E 605
E-De Cologne
DJ Akira
Dashcraft
Jensen
Micron
DJ Plague
DJ Voldo
Tunnetuimmat kokoelmasarjat

TerrorDrome 1-10
This Is Terror 1-12
Théus

| Théus |
| --- | --- |
 Théusin kylä
 vaakuna
 Théus
 Koordinaatit: 44°28′38″N, 06°11′21″E 
Valtio:  Ranska
Alue:  Provence-Alpit-Riviera
Departementti:  Hautes-Alpes
Arrondissementti:  Gap
Pinta-ala:  
 – Kokonaispinta-ala:  16,71 km²
Väkiluku (2013):  206
 – Väestötiheys:  12,3 as./km²
Postinumero:  5190
Infobox OKVirheellinen NIMI-arvo: 
Théus on kunta Hautes-Alpesin departementissa Ranskassa. Siellä on arviolta 206 asukasta (vuonna 2013) ja sen pinta-ala on 16,71 neliökilometriä.
Aiheesta muualla

Kuvia tai muita tiedostoja aiheesta Théus Wikimedia Commonsissa
Tattarisuo

| Tattarisuo> Tattarmossen |
| --- | --- |
 Kaasutintie
 Kaupungin kartta, jossa Tattarisuo korostettuna.  Helsingin kaupunginosat
Kaupunki:  Helsinki
Suurpiiri:  Koillinen suurpiiri
Koordinaatit:  60°15′28″N, 25°3′25″E
Kaupunginosa nro:  413
Pinta-ala:  1,50 km² 
Väkiluku:  17 (1.1.2014)
Työpaikkoja:  1 135 (31.12.2012) kpl   
Osa-alueet:  kuuluu Puistolan peruspiiriin
Postinumero(t):  00770
Lähialueet:  Malmin lentokenttä, Puistola, Heikinlaakso, Jakomäki, Alppikylä
Tattarisuo (ruots.  Tattarmossen) on Koillis-Helsingissä sijaitseva teollisuusalue Helsinki-Malmin lentoaseman itäpuolella Suurmetsän kaupunginosassa. Tattarisuo kuuluu Puistolan peruspiiriin. Alueella asuu 17 ihmistä (2014 alussa) ja siellä on 1 135 työpaikkaa (31.12.2012). Nimi tattar viittaa tattareihin, joka oli aikanaan Ruotsissa ja Suomessa käytetty nimitys romaneista. Paikannimi Tattarmossen tunnetaan jo 1770-luvulta.
Pienteollisuusrakennuksia Tuulilasintiellä
Alueella on pienteollisuutta, kuten monenlaisia metalli-, rakennus- ja pintakäsittelyalan yrityksiä sekä varastoja. Pientyöpaikka-alueella on autokorjaamoja ja autopurkamoja, rakennus- ja antiikkiliikkeitä sekä romufirmoja. Tattarisuolla sijaitsee myös muun muassa Tattarisuon autokatsastus, lounasravintola ja kartingrata. Tattarisuon alue siirtyi Helsingin kaupunkiin vuoden 1946 suuressa alueliitoksessa ja sen asemakaava vahvistettiin vuonna 1960. Koska Tattarisuolla toimii lukuisia autoalan yrityksiä, alueen kadut on nimetty auton ja siihen kuuluvien laitteiden mukaan.
1970-luvun lopulta lähtien, jolloin alueen ulkoilupolku tuli käyttöön, on Tattarisuon alue ollut lintuharrastajien suuressa suosiossa.
Tattarisuon metsittynyt lounaisosa onkin yksi Helsingin parhaista pesimälinnuston alueista.
Alueesta on erotettu omaksi osakseen uusi Alppikylän asuinalue.
Julkiset liikenneyhteydet

Tattarisuota palvelevat Tattariharjuntietä kulkevat bussit. Linja 69 kulkee Jakomäen ja Malmin suuntiin ja 77 Rautatientorin ja Jakomäen suuntiin. Alueen pohjoispuolta palvelee linja 553, joka kulkee Malmin ja Hakunilan suuntiin.
Kuvia

Kaasutintie
Kytkintie
Tattarisuo-kilpi etelän suunnasta lähestyttäessä
Aiheesta muualla

Kuvia tai muita tiedostoja aiheesta Tattarisuo Wikimedia Commonsissa
Helsinki alueittain (2005). Puistolan peruspiiri (Arkistoitu – Internet Archive)
Helsinki alueittain (2014). Puistolan peruspiiri
Tempasenlampi

| Tempasenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°39′37″N, 26°08′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jääsjärven alue (14.82)
Laskuoja:  oja Jääsjärveen 
Järvinumero:  14.821.1.005
Mittaustietoja
Pinnankorkeus:  94,5 m  
Pituus:  610 m  
Leveys:  370 m  
Rantaviiva:  1,786 km  
Pinta-ala:  13,251 ha  
Saaria:  ei saaria 
 fiTempasenlampi 
Tempasenlampi tai Temposenlampi on Keski-Suomessa Joutsassa  Niemistenkylän lähellä sijaitseva lampi.
Maantietoa

Lampi on 610 metriä pitkä, 370 metriä leveä, ja sen pinta-ala on 13,3 hehtaaria. Lammella ei ole kartan mukaan saaria.  Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Jääsjärven alueella (14.82), jonka Jääsjärven lähialueeseen (14.821) se kuuluu. Lammen vedenpinnan korkeus on 94,5 metriä mpy.
The Dudesons (1. tuotantokausi)

| The Dudesons - Complete First Season |
| --- | --- |
Maa:  Suomi
Esittäminen
Verkko:  Nelonen
Julkaisupäivä:  2007
Ensimmäinen esitys:  7. syyskuuta 2006
Viimeinen esitys:  26. lokakuuta 2006
Esitysten määrä:  8
The Dudesons - Complete First Season on suomalaisen stuntryhmä Extreme Duudsoneiden ensimmäinen kansainvälinen tv-sarja, jota nähtii Suomen lisäksi yli 20 muussa maassa. Vuonna 2007 tuotantokausi julkaistiin dvd:llä Suomessa nimellä The Dudesons - 1. Tuotantokausi. DVD julkaistiin myös muissa maissa. Tuotantokauden 8 jaksoa esitettiin vuonna 2006. Vierailevina tähtinä nähdään mm. Bam Margera, Steve-O ja Tom Green.
Terror Squad

| Terror Squad> Tiedot |
| --- | --- |
Toiminnassa:  1998–2009
Tyylilaji:  hip hop
Kotipaikka:   Bronx, New York
Laulukieli:  englanti
Entiset jäsenet:  Fat Joe   Big Pun   Cuban Link   Triple Seis   Prospect   Armageddon   Remy Ma   Tony Sunshine   DJ Khaled
Levy-yhtiö:  SRC   Universal   Island
Infobox OKNimi-testi OK: 
Terror Squad oli yhdysvaltalainen hip hop -yhtye, joka perustettiin vuonna 1998. Yhtyeen esikoisalbumi The Album julkaistiin vuonna 1999 ja sisälsi hitin ”Whatcha Gon’ Do?”, jonka kirjoitti suurimmalta osin vuonna 2000 sydänkohtaukseen kuollut Big Pun. Big Punin kuoleman jälkeen hänen pitkäaikaiset toverinsa Cuban Link ja Triple Seis lähtivät yhtyeestä, jolloin heidän tilalleen tulivat Remy Martin sekä Tony Sunshine.
Diskografia > Albumit

The Album (1999)
True Story (2004)
Diskografia > Singlet

”Whatcha Gon’ Do?” (1999)
”Tell Me What U Want” (1999)
”Yeah, Yeah, Yeah” (2004)
”Lean Back” (2004)
”Take Me Home” (2004)
Rohoncin koodeksi

Moderni näköispainos.
Rohoncin koodeksi on kuvitettu koodeksi, jonka sisältöä ei ymmärretä. Kirjassa on yli 400 sivua täynnä tuntemattomin kirjoitusmerkein tehtyä käsinkirjoitusta. Kuvia on yli 80 ja ne esittävät Jeesuksen elämää ja muita kristillisiä aiheita. Kuvat ovat tyyliltään yksinkertaisia ja kömpelöitä, eikä niiden sisältö olennaisesti poikkea valtavirran kristillisyydestä. Kirjaa säilytetään Budapestissa Unkarissa.
Koodeksin vaiheet tunnetaan huonosti. Paperi on peräisin 1530-luvun Italiasta, eikä kirjoitus liene merkittävästi nuorempaa. Kuvitusten tyyli viittaa 1500- ja 1600-lukujen Länsi- tai Keski-Eurooppaan. Kirjan varmuudella tunnettu historia alkaa kuitenkin vasta 1838, jolloin se lahjoitettiin Unkarin tiedeakatemialle. Perinteisesti kirjaa on pidetty huijauksena tai väärennöksenä. Toisten mukaan teksti on sala- tai pikakirjoitusta tai kirjoitettu keinotekoisella kielellä. Jos kirja on salakieltä, sen on todennäköisesti laatinut jokin harhaoppisuudesta syytetty kristillinen lahko.
Kuvaus

Rohoncin koodeksi on 448 sivua pitkä kirja, joka on kirjoitettu tuntemattomilla kirjoitusmerkeillä. Sivut ovat kooltaan 10 × 12 senttimetriä. Tyypillisellä sivulla on 9–14 riviä käsinkirjoitettua tekstiä, joka etenee ylhäältä alas ja oikealta vasemmalle.
Erilaisia kirjoitusmerkkejä on 120–150 tai mahdollisesti enemmänkin, mutta niiden tarkka määrä on tulkinnanvarainen. Symbolit eivät muistuta mitään tunnettua kirjoitusjärjestelmää. Osa merkeistä näyttää muiden merkkien yhdistelmiltä. On epäselvää, merkitäänkö yksittäisellä merkillä äännettä, konsonanttia, tavua vai sanaa. Sanavälejä ei käytetä, ja on vaikea hahmottaa, missä yksi sana alkaa ja toinen loppuu. Ei myöskään ole mitään vihjeitä siitä, millä kielellä kirja on kirjoitettu. Käsialasta päätellen tekstiä on kirjoittanut ainakin kaksi henkilöä.
Kirjassa on lisäksi yli 80 piirrosta, jotka enimmäkseen käsittelevät Jeesuksen elämää. Kuvat esittävät esimerkiksi vastasyntynyttä Kristusta, itämaan tietäjiä ja Betlehemin tähteä, ristiinnaulitsemista sekä ylösnousemusta. Kuvasto edustaa perinteistä kristinuskoa, eikä apokryfien tapahtumista ja teemoista ole merkkejä. Piirrostyyli on yksinkertainen ja luonnosmainen.
Koodeksia säilytetään Budapestissa Unkarissa.
Historia

Rohoncin koodeksin historia tunnetaan huonosti. Vesileimasta käy ilmi, että paperi valmistettiin Pohjois-Italiassa (Venetsiassa tai Udinessa) noin 1530–1540. Koodeksit olivat kalliita, joten todennäköisesti teksti kirjoitettiin pian paperin valmistuksen jälkeen. Isoista kirjastoista löytyy kuitenkin toisinaan tyhjiä koodekseja, joten on periaatteessa mahdollista, että teksti lisättiin vasta satoja vuosia myöhemmin.
Kuvien esittämät hahmot, rakennukset ja aseet viittaavat 1500- ja 1600-lukujen Länsi- tai Keski-Eurooppaan. Koodeksi saattaisi siis olla peräisin Unkarista, mistä se löytyi, tai muualta itäisestä Keski-Euroopasta. Yhtä hyvin se saattaa kuitenkin olla lännempää.
Kirjan olemassaolosta on viitteitä jo 1700-luvulla. Varmuudella tunnettu historia alkaa vuodesta 1838, jolloin edesmenneen unkarilaisen aatelismiehen 30 000 teosta käsittänyt yksityiskirjasto lahjoitettiin Unkarin tiedeakatemialle. Tutkijat arvelivat alkuun, että teksti saattaisi edustaa muinaista unkarilaista kirjoitusjärjestelmää, mutta tämä oletus osoittautui kestämättömäksi. 1800-luvun loppuun mennessä tutkijat olivat lähes yksimielisiä siitä, että kirja oli väärennös tai huijaus. Kirjaa ei sittemmin ole juurikaan tutkittu tieteellisesti. Kääntämistä ovat yrittäneet lähinnä harrastelijat ja itseoppineet historioitsijat. Kielen on väitetty olevan esimerkiksi arkaaista unkaria, muinaisromaniaa tai muunnelma sanskritin kirjoitusjärjestelmästä. Yksikään käännös ei ole saavuttanut laajaa hyväksyntää.
Tutkimus > Vaihtoehdot

Perinteisen käsityksen mukaan Rohoncin koodeksi on huijaus tai väärennös. Vuonna 2020 julkaistussa artikkelissa Benedek Láng esittää kolme muuta vaihtoehtoa: salakirjoituksen, pikakirjoituksen tai keinotekoisen kielen. Koska kirja on varsin pitkä, salakirjoituksen murtamisen pitäisi periaatteessa olla mahdollista. Myös kuvitus saattaa auttaa tässä, mutta toisaalta se voi myös johtaa harhaan. Lángin työ on saanut kiitosta vaikka se ei olekaan johtanut koodeksin kääntämiseen.
Erään arvion mukaan kirja on tutkijoiden höynäyttämiseksi tarkoitettua valehistoriaa. Láng ei kuitenkaan pidä väärennöstä todennäköisenä, sillä kirja on paljon pitempi kuin huijaukset yleensä. Neljän- ja puolensadan sivun sijaan muutama kymmentä sivua olisi todennäköisesti riittänyt aivan yhtä hyvin. Lisäksi pitempi teksti on helpompi kääntää kuin lyhyt. Teksti ei myöskään tarjoa mitään viitteitä siitä, että se yrittäisi huiputtaa lukijaansa, eikä se muistuta juuri lainkaan keskiajan ja varhaismodernin Euroopan kirjallisuutta. Vanhaksi unkarilaiseksi kirjallisuudeksi koodeksia luultiin lähinnä siksi, että 1800-luvun unkarilaistutkijat halusivat niin kovasti löytää tällaista kirjallisuutta.
Rohoncin koodeksia hieman muistuttavaa Voynichin käsikirjoitusta on toisinaan arveltu huijaukseksi, jonka tekijä yritti rikastua myymällä salaperäisen ja arvokkaan kirjan. Láng arvioi, että näin saattaisi olla myös Rohoncin koodeksin kohdalla. Huijausselitys eroaa väärennöksestä sikäli, ettei kirja varsinaisesti tekeydy muuksi kuin mitä se on. Lángin mielestä Rohoncin koodeksi on kuitenkin varsin ruma ja sen kuvitukset edustavat perinteistä kristillistä kuvastoa, mikä erottaa sen Voynichin käsikirjoituksesta, jossa on näyttäviä ja mielikuvituksellisia värikuvia.
Tekstin sisäinen rakenne ja useiden kirjoittajien olemassaolo viittaa siihen, ettei kirja ole yksittäisen hullun tajunnanvirtamainen tuotos vailla mielekästä sisältöä.
Tutkimus > Mahdollinen sisältö

Tekstirivit on tasattu oikealle, ja rivin vasemmassa reunassa on toisinaan viiva. Jos pitempi toistuva fraasi ei mahdu yhdelle riville, se jatkuu seuraavan rivin oikeasta reunasta. Sivun vasemmassa reunassa ja alalaidassa on usein tyhjää tilaa. Tämä viittaa siihen, että tekstillä on selvä suunta. Tekstissä on viitteitä myös kieliopista, mikä viittaa siihen, että kirjoitusjärjestelmä on tietoisen suunnittelun tulos.
Lángin mukaan teksti on luultavasti jotakin sellaista kieltä, jota puhuttiin kirjan kirjoittamispaikan lähistöllä. Jeesusta ja Pontius Pilatusta esittävissä kuvissa on lyhyitä kirjoituksia, jotka saattaisivat viitata henkilöiden nimiin. Samat merkkijonot esiintyvät myös kuvia ympäröivässä leipätekstissä. Koska erisnimet esiintyvät tekstissä useammin kuin Raamatun vastaavissa kohtauksissa, Láng päättelee, että koodeksin kuvaus Jeesuksen ja Pilatuksen keskustelusta on yksityiskohtaisempi kuin kanonisissa evankeliumeissa.
On mahdollista, että kyseessä on tuntematon apokryfinen evankeliumi, mutta käytännössä on hyvin epätodennäköistä, että myöhäisantiikin teksti olisi säilynyt uuden ajan alun salakirjoituksessa eikä missään muualla. Todennäköisemmin kyseessä on jonkinlainen Jeesus-elämäkerta, tuntien kirja tai rukouskirja. Rukouskirjana käyttö selittäisi tekstin toisteisuuden. Kirjan on todennäköisesti tehnyt jokin ”lievästi kerettiläinen lahko”, mikä selittää salakirjoituksen käytön. Lahko ei kuitenkaan voinut olla erityisen harhaoppinen, sillä kuvissa ei ole tästä viitteitä. Ei kuitenkaan tunneta sellaista kerettiläistä tekstiä, josta Rohoncin koodeksi voisi olla suora käännös tai translitteraatio. Myöskään kuvituksille ei löydy yksiselitteisiä vastineita muusta taiteesta.
Tutkimus > Salakirjoitus

Jos koodeksi on salakirjoitusta, yksittäiset merkit saattavat vastata äänteitä, konsonantteja tai tavuja, tai sekä äänteitä että tavuja. On mahdollista, että joukossa on merkkejä, jotka merkitsevät kokonaista sanaa. Monet varhaismodernit salakirjoitukset käyttivät lisäksi merkkejä, joilla ei ollut merkitystä ja joiden ainoa tarkoitus oli johtaa ulkopuolista lukijaa harhaan.
Láng pitää epätodennäköisenä yksinkertaista salakirjoitusta, jossa jokaista äännettä vastaa yksi kirjoitusmerkki, sillä merkkien yleisyys ei vastaa luonnollisten kielten ominaisuuksia. Tekstin toisteisuus viittaa siihen, ettei salakirjoitus perustu myöskään useiden aakkostojen käyttöön (esimerkiksi niin, että sanan ensimmäinen kirjain merkitään aakkostolla A, sanan toinen kirjain aakkostolla B). Sen sijaan on mahdollista, että salakirjoitus on homofoninen, eli yhtä äännettä voidaan merkitä useilla kirjaimilla. Yleisimmillä äänteillä on todennäköisesti enemmän merkkejä kuin harvinaisilla äänteillä, ja merkityksettömillä symboleilla voidaan vaikeuttaa raa’alla voimalla ratkaisemista. Lisäksi yleisille nimille ja käsitteille voi olla erilliset merkit, samoin tietyille tavuille. Tällaiset salakirjoitukset olivat 1500–1600-lukujen taitteessa yleisiä. Niiden kääntäminen on nykyiselläkin teknologialla työlästä, jos kääntäjä ei tiedä tekstin kieltä tai aihetta.
Tutkimus > Pikakirjoitus

Pikakirjoitus ilman ratkaisuohjetta ei oleellisesti poikkea salakirjoituksesta. Myös pikakirjoitukselle on ominaista monien erilaisten merkkien (kirjaimet, kirjainyhdistelmät, sanat) käyttäminen sekaisin. Pikakirjoituksesta puuttuu kuitenkin lukijan tahallinen hämmentäminen. Pikakirjoitusjärjestelmät yleistyivät 1500-luvulta alkaen, ja niissä on tyypillisesti noin 150–200 merkkiä. Usein pikakirjoitusta käytettiin juuri liturgisten tekstien kirjoittamiseen.
Rohoncin koodeksin kirjoitusmerkit ovat kuitenkin hitaita ja työläitä piirtää, mikä sotii pikakirjoituksen ajatusta vastaan. Osa merkeistä koostuu useista erillisistä vedoista, mutta yksittäisillä vedoilla ei näytä olevan itsenäistä merkitystä, kuten niillä pikakirjoituksessa yleensä on. Useimmiten pikakirjoituksessa sitä paitsi esiintyy siellä täällä tavanomaista kirjoitusta ja arabialaisia numeroita.
Tutkimus > Keinotekoinen kieli

Keinotekoiset kielet olivat verrattain yleisiä 1500- ja 1600-luvuilla. Usein tavoitteena oli kehittää ”täydellinen kieli”, joka johdonmukaisesti heijastelisi luonnon rakennetta ja filosofisia ajatusrakennelmia. Toisten tavoitteena oli palauttaa Aadamin ammoin puhuma kieli tai kehittää kansainvälinen apukieli. Okkultistit kehittivät omia kieliään maagiseen tai uskonnolliseen käyttöön. Monet varhaismodernit keinotekoiset kielet käyttivät erikoismerkkejä, jotka vastasivat tiettyä sanaa, ajatusta tai kieliopillista rakennetta.
Muutoin tuntemattoman keinotekoisen kielen kääntäminen on äärimmäisen vaikeaa ja vaatii arvailua. Kääntäminen ei kuitenkaan ole täysin mahdotonta. ”Täydelliset kielet” olivat tyypillisesti erittäin kaavamaisia, mikä helpottaa niiden kääntämistä. Rohoncin koodeksin merkkijärjestelmästä ei kuitenkaan löydy ilmeistä johdonmukaisuutta. Jos sen kieli tosiaan on keinotekoinen, se saattaisi muistuttaa 1600-luvun yleiskirjoituksia, jotka oli tarkoitettu luettavaksi millä tahansa kielellä. Tällaisessa kirjoitusjärjestelmässä on suuri määrä erilaisia merkkejä, sillä eri ajatuksille tarvittiin erilliset symbolit. Esimerkiksi Francis Bacon, John Webster ja John Wilkins katsoivat, että kirjoituksen ei tulisi ilmaista kirjaimia tai sanoja vaan asioita, käsitteitä ja ilmiöitä. Tällaisen keinotekoisen kielen tulkitseminen ei muistuta niinkään kielen kääntämistä vaan koodin purkamista.
Tutkimus > Koodi

Koodissa yksittäisillä kirjaimilla ei ole itsenäistä merkitystä, vaan tekstiä täytyy tarkastella laajempina kokonaisuuksina. Koodin murtamisessa on välttämätöntä tuntea tekstin alkuperäinen kieli. Purkaminen kannattaa aloittaa kaikkein yleisimmistä merkkijonoista, joita ovat esimerkiksi päivämäärät ja numerot. Rohoncin käsikirjoituksen kohdalla näitä sanoja voisivat olla esimerkiksi ”Jumala”, ”Kristus” ja ”Aamen”. Koodin purkua vaikeuttaa se, ettei tekstin lajia ja alkukieltä tunneta.
Varhaismodernissa Euroopassa keinotekoisia kieliä kehitettiin lähinnä latinan, saksan, ranskan ja italian pohjalta. Rohoncin käsikirjoituksen kohdalla ei kuitenkaan voida sulkea pois useimpia Euroopan kieliä. Jos teksti oli toisaalta tarkoitettu täydelliseksi yleiskieleksi, alkuperäisen kielen tunteminen ei liene aivan niin tärkeää kuin se muuten olisi.
Kirjallisuutta

Király, Levente Zoltán & Tokai, Gábor: Cracking the code of the Rohonc Codex. Cryptologia, 2018, 42. vsk, nro 4, s. 285–315.  Doi.. Viitattu 10.1.2022. (englanniksi)
Aiheesta muualla

Digitoitu versio Unkarin tiedeakatemian verkkosivuilla.
Itämaan tietäjät, Betlehemin tähti ja vastasyntynyt Jeesus vanhempineen.